“አርካይቭስ ኦፍ ኦቶላሪኖሎጂ” የተሰኘና እዚያው አሜሪካ ለህትመት የሚበቃ አንድ የምርምር መፅሄት “How a little blue pill changed the world” በሚል ርእስ ባወጣው የጥናት ውጤት፤ እድሜያቸው ከ40 አመት በላይ ከሆናቸው ወንዶች መካከል ከ5-7 በመቶ የሚሆኑት የብልት አለመቆም ችግር አለባቸው፡፡ ይህ ሁኔታ ደግሞ እድሜ እየጨመረ ሲሄድ የበለጠ እየከፋ ይሄዳል፡፡ ቪያግራ ምንም እንኳን ከባድ ሊባል የሚችል የጐንዮሽ ጉዳቶች ቢኖሩትም የወሲብ ህይወታቸው ችግር ላይ ለወደቀ ወንዶች ፍቱን መድሃኒት በመሆን እያገለገለ ነው፡፡ ይሁን እንጂ የሚጠቀሙት መድሃኒት በትክክልም እውነተኛውን ቪያግራ መሆኑን ማረጋገጥ ግድ ይላል፤ አሊያ ግን ከጥቅሙ ጉዳቱ ማመዘኑ አይቀሬ ነው ብሏል። በአሁኑ ወቅት ቪያግራ በሚል ስያሜ በስፋት በገበያ ውስጥ የሚገኙት መድሃኒቶችም እውነተኛና ትክክለኛ አለመሆናቸውን ጥናቱ ጠቁሟል፡፡
